น้อยใจแฟนบอกเลิก พ่อค้าตลาดโบ๊เบ๊ ฆ่าตัวพิสดาร รมเตาถ่านดับ
เครดิตภาพ : อาสาสมัคร ป่อเต็กตึ๊ง,สลดพ่อค้าเสื้อผ้าตลาดโบ๊เบ๊ ใช้เตาถ่านรมควันฆ่าตัวตายสยองในรถอีซูซุ-มิวเอ็กซ์ เผยปมคิดสั้น น้อยใจภรรยาที่คบกันมาหลายสิบปี บอกเลิก,เมื่อเวลา 14.00 น. วันที่ 26 พ.ย. พ.ต.ท.ประจวบ ขันทอง สว.(สอบสวน) สน.บางบอน รับแจ้งเหตุ พบผู้เสียชีวิตภายในรถยนต์ บริเวณสวนหย่อมส่วนกลาง ในหมู่บ้านกานดาคลาสสิค วิลล์ ถนนบางบอน 5 แขวงและเขตบางบอน กทม. รุดตรวจสอบพร้อม ฝ่ายสืบสวน สน.บางบอน แพทย์นิติเวช รพ.ศิริราช และอาสาสมัครมูลนิธิป่อเต็กตึ๊ง,ที่เกิดเหตุภายในหมู่บ้านดังกล่าว ที่พื้นสนามหญ้า พบศพ นายขจรศักดิ์ ภาพเฉลิมพจน์ อายุ 41 ปี ที่อยู่ 61/2 หมู่ 6 ต.บ้านใหม่ อ.เมือง จ.พะเยา พ่อค้าขายเสื้อผ้า ตลาดโบ๊เบ๊ สวมเสื้อกีฬา สีน้ำเงิน กางเกงยีนส์ขายาว ใกล้กันพบ รถยนต์ยี่ห้ออีซูซุ รุ่นมิวเอ็กซ์ สีขาว ทะเบียน 4กฆ8709 กรุงเทพมหานคร ที่พื้นพักเท้าข้างคนขับ พบเตาถ่านและถ่านติดไฟ มีกลิ่นเหม็นไหม้ลอยทั่วรถ จึงนำออกมาดับไฟด้านนอก โดยทางเจ้าหน้าที่ไม่อนุญาตให้เข้าไปภายในและบันทึกภาพทำข่าว,จากการสอบสวนญาติของนายขจรศักดิ์ ผู้ตาย ให้การว่า เมื่อวาน (25พ.ย.) ผู้ตายทะเลาะกับภรรยารุนแรง เรื่องการขอเลิกหลังคบกันมาหลายสิบปี กระทั่งช่วงเช้า ผู้ตายขับรถออกจากบ้านเพื่อไปส่งลูกชาย และไม่กลับเข้าบ้าน พร้อมบอกภรรยาว่าจะคิดสั้น จากนั้นญาติๆ จึงออกตามหาจนพบรถผู้ตายจอดอยู่บริเวณสนามหญ้าส่วนกลาง จึงรีบเปิดประตูออกพบผู้ตายนั่งอยู่เบาะคนขับหมดสติ พร้อมกลุ่มควันลอยออกมาจากในรถ ก่อนนำตัวออกมาจากรถเรียกรถพยาบาลและเสียชีวิตที่เกิดเหตุ ญาติไม่ติดใจสาเหตุการเสียชีวิต นำส่งนิติเวช รพ.ศิริราช ต่อไป.
สลดพ่อค้าเสื้อผ้าตลาดโบ๊เบ๊ ใช้เตาถ่านรมควันฆ่าตัวตายสยองในรถอีซูซุ-มิวเอ็กซ์ เผยปมคิดสั้น น้อยใจภรรยาที่คบกันมาหลายสิบปี บอกเลิก
รมควัน,รมควันในรถ,น้อยใจ,น้อยใจแฟนบอกเลิก,รมเตาถ่าน,ข่าวทั่วไป